Монголын Үндэсний Олон Нийтийн Радио Телевиз

Монголын Үндэсний Олон Нийтийн Радио Телевиз (МҮОНРТ) нь Монголын албан ёсны, төрийн санхүүжилттэй өргөн нэвтрүүлгийн компани юм.

Тухай
Монголын Үндэсний Олон Нийтийн Радио Телевиз (МҮОНРТ) нь Монголын хамгийн ууган өргөн нэвтрүүлгийн байгууллага бөгөөд улсын цорын ганц олон нийтийн нэвтрүүлэгч юм. МҮОНРТ-ийн зорилго нь зөвхөн олон нийтийн эрх ашгийн төлөө үйлчилдэг, бие даасан, төвийг сахисан, тэргүүлэгч өргөн нэвтрүүлгийн байгууллага байх явдал юм. Түүнчлэн, МҮОНРТ нь гадаадын үзэгчдэд зориулсан гадаад үйлчилгээний нэвтрүүлгээрээ дамжуулан Монгол Улсыг дэлхийд сурталчлахад хүчин чармайлт гаргадаг.

Өнөөдөр Монгол Улсын нийт хүн амын 90 гаруй хувь нь буюу 1.8 сая гаруй өрхөд МҮОНРТ үйлчилгээ үзүүлж байна.

2005 онд батлагдсан Олон нийтийн радио, телевизийн тухай хуулийн дагуу МҮОНРТ нь улс орон даяар өргөн нэвтрүүлгийн үйлчилгээ эрхлэх үүрэгтэй ашгийн бус хуулийн этгээд юм. ОНРТ-ийн удирдах дээд байгууллага нь 15 гишүүнтэй Үндэсний зөвлөл юм. Байгууллагын ерөнхий удирдлагыг Үндэсний зөвлөлөөс томилсон Ерөнхий захирал удирддаг.

Түүх
Интервалын дохио:World radio handbook for listeners 1959, S. 115
Улаанбаатарт 1931 оны 5, 6 сард өргөн цацалт эхэлсэн бөгөөд Худалдаа, аж үйлдвэрийн сайд Гомбын Содном зохион байгуулжээ. 1960-д оны эхээр Улаанбаатарын орон нутгийн радио нэвтрүүлгийг нэвтрүүлж, үндэсний хоёр дахь радио суваг байгуулагдсан.Британника нэвтэрхий толь

1965 онд Өлгий хотод, 1978 онд Алтай, Даланзадгад, Чойбалсан хотод урт долгионы дөрвөн дамжуулагч нээгдсэн. 1981 онд Мөрөнгийн дамжуулагч дунд долгионоор нэвтрүүлэг цацаж эхэлсэн. Олон улсын богино долгионы үйлчилгээ 1964 онд эхэлсэн бөгөөд 1997 онд "Монголын дуу хоолой" нэртэй болсон. Өлгий радио станц нь мөн казах хэл дээр орон нутгийн нэвтрүүлэг цацдаг. 2011 онд Р3 радиог залуучуудад зориулсан хөтөлбөр болгон эхлүүлсэн.

 Байршил  Солбицол  Захиргааны нэгж  Байгуулагдсан он  Давтамж Хонхор    Улаанбаатар  1960  164 кГц (1-р хөтөлбөр)7260 кГц (2-р хөтөлбөр) Өлгий    Баян-Өлгий  1965  209 кГц (1-р хөтөлбөр) Алтай    Говь-Алтай  1978  227 кГц (1-р хөтөлбөр)4830 кГц (2-р хөтөлбөр) Даланзадгад    Өмнөговь  1978  209 кГц (1-р хөтөлбөр) Чойбалсан    Дорнод  1978  209 кГц (1-р хөтөлбөр) Мөрөн    Хөвсгөл 1981  882 кГц (1-р хөтөлбөр)4895 кГц (2-р хөтөлбөр)Kai Ludwig: 

Телевизийн нэвтрүүлэг 1967 оны 9 сард эхэлсэн бөгөөд 2011 оны 7 сард хоёр дахь суваг нээгдсэн.

Дамжуулагчийг РТС (Радио Телевизийн Үндэсний Сүлжээ) компани хариуцдаг.

Үйлчилгээ

Телевиз
МҮОНРТ-ийн телевизийн үйлчилгээ (Монголын Үндэсний Олон Нийтийн Телевиз) дөрвөн сувгаас бүрддэг.
МҮОНТ-1
Монголын мэдээ
МҮОНРТ-ийн Спорт суваг
MNB World (Англи хэлний суваг)

Радио
МҮОНРТ-ийн радио үйлчилгээ (Монголын Үндэсний Олон Нийтийн Радио) нь дотоодын хоёр сүлжээ, олон улсын нэг үйлчилгээнээс бүрддэг.
МҮОНР-1 (), орон даяар урт долгион, Улаанбаатарт FM 106
Р3 FM, орон даяар, Улаанбаатарт FM 100.9
Монголын дуу хоолой, олон улсын богино долгионы радио үйлчилгээ долоон хэлээр (Монгол, Англи, Орос, Япон, Хятад, Солонгос, болон Герман)

 Вэбсайт 

 MNB вэбсайт
 Монголын дуу хоолой

Харилцаа
МҮОНРТ байгуулагдсан цагаасаа хойш олон улсын харилцаагаа хөгжүүлэх, олон улсын өргөн нэвтрүүлгүүдтэй хамтран ажиллах чиглэлээр ажиллаж ирсэн. 1997 оны 1 сард Ази-Номхон далайн өргөн нэвтрүүлгийн холбооны бүрэн эрхт гишүүн болсон. Дотооддоо үйлдвэрлэсэн материалыг цацахаас гадна Оросын Олон Нийтийн Телевиз, NHK, CNN, ZDF, Deutsche Welle зэрэг сувгуудтай нэвтрүүлэг солилцдог.

Эх сурвалж

Гадаад холбоос


Албан ёсны фэйсбүүк хуудас

Ангилал:1931 онд байгуулагдсан
Ангилал:Олон нийтээс санхүүждэг өргөн нэвтрүүлэгч
Ангилал:Монголын хэвлэл мэдээллийн аж ахуйн нэгж
Ангилал:Монголын төрийн байгууллага